vāyavyáṃ tadyatsrúcam parimŕ̥jya kūrce nyámārjiṣadhivanaspatīṃsténāpraiṣaṃ yáddvitī́yam parimŕ̥jya dakṣiṇato hástamupā́sīṣadaṃ pitr̥̄ṃsténāpraiṣaṃ yatpū́rvam prā́śiṣam māṃ ténāpraiṣaṃ yáddvitī́yam prajāṃ tenā́tha yádutsr̥pyā́pām paśūṃsténāpraiṣaṃ yátsrucyápá ānī́ya niraúkṣiṣaṃ sarpadevajanāṃsténāpraiṣaṃ yáddvitī́yaṃ gandharvāpsarásastenā́tha yáttr̥tī́yametāṃ díśamudaúkṣiṣaṃ svargásya lokásya téna dvā́raṃ vyávāriṣaṃ yájjaghánenāhavanī́yamapo nyánaiṣamasmaí lokā́ya téna vŕ̥ṣṭimadāṃ yátsamátiṣṭhipaṃ yátpr̥thivyā́ ūnaṃ tatténāpūpuramítyetánnau bhagavantsahéti hovāca